BEC ร่วง 3% โบรกฯหั่นกำไรลง 65% เหตุธุรกิจทีวีแผ่ว-รายได้โฆษณาหด ปรับเป้าเหลือ 5.60 บ.
BEC ร่วง 3% โบรกฯหั่นกำไรลง 65% เหตุธุรกิจทีวีแผ่ว-รายได้โฆษณาหด ปรับเป้าเหลือ 5.60 บ. ล่าสุด ณ เวลา 10.58 น. อยู่ที่ระดับ 7 บาท ลบ 0.25 บาท หรือ 3.45% สูงสุดที่ระดับ 7.25 บาท ต่ำสุดที่ระดับ 6.95 บาท มูลค่าซื้อขาย 107.42 ล้านบาท
25 ก.ย. 2561

ผู้สื่อข่าวรายงานว่า ราคาหุ้น บริษัท บีอีซี เวิลด์ จำกัด (มหาชน) หรือ BEC ณ เวลา 10.58 น. อยู่ที่ระดับ 7 บาท ลบ 0.25 บาท หรือ 3.45% สูงสุดที่ระดับ 7.25 บาท ต่ำสุดที่ระดับ 6.95 บาท มูลค่าซื้อขาย 107.42 ล้านบาท

บล.เคทีซีมิโก้ แนะนำ “ขาย” BEC ราคาเป้าหมาย 5.60 บาท/หุ้น โดยปรับลดราคาเป้าหมายลงเป็น 5.60 บาท ทั้งนี้ มองว่าธุรกิจทีวียังคงแผ่ว แม้ BEC สามารถเพิ่มรายได้สำเร็จจากการขายใบอนุญาตคอนเทนท์ และจากแพล็ตฟอร์มดิจิทัล
อย่างไรก็ตาม มองว่ามูลค่าหุ้นดูแพงเกินไป ปรับลดคาดการณ์กำไรปกติลง 47%-65% สำหรับปี 61-63 จากการปรับลดคาดการณ์รายได้โฆษณาลงและปรับราคาเป้าหมายเป็นปีหน้าได้มูลค่าลดลงเป็น 5.60 บาท คงคำแนะนำ “ขาย”
 
 